SET ปิดเช้ารีบาวด์ 8 จุด ลุ้นรัฐคลอดมาตรการกระตุ้นศก.เพิ่ม-“ทรัมป์” อาการดีขึ้น
SET ปิดเช้ารีบาวด์ 8 จุด ลุ้นรัฐคลอดมาตรการกระตุ้นศก.เพิ่ม-"ทรัมป์" อาการดีขึ้น โดยดัชนีช่วงเช้าปิดที่ระดับ 1,245.63 จุด เพิ่มขึ้น 8.09 จุด หรือ 0.65% มูลค่าการซื้อขาย 1.99 หมื่นล้านบาท
5 ต.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,245.63 จุด เพิ่มขึ้น 8.09 จุด หรือ 0.65% มูลค่าการซื้อขาย 1.99 หมื่นล้านบาท
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นในทิศทางเดียวกับตลาดหุ้นภูมิภาคเอเชียขานรับ Sentiment บวกจากประธานาธิบดีโดนัลด์ ทรัมป์ มีอาการดีขึ้นหลังติดเชื้อไวรัสโควิด-19 และอาจจะออกจากโรงพยาบาลได้เร็วสุดในวันนี้
ส่วนบ้านเรายังมีลุ้นมาตรการกระตุ้นเศรษฐกิจโค้งสุดท้ายของปีนี้ในการประชุมศูนย์บริหารสถานการณ์เศรษฐกิจจากผลกระทบของการแพร่ระบาดของโรคติดเชื้อไวรัสโคโรนา 2019 (ศบศ.) เนื่องจากรัฐบาลต้องการกระตุ้นการบริโภคเพิ่มเติม
อย่างไรก็ดี ต้องติดตามสถานการณ์การแพร่ระบาดไวรัสโควิด-19 ต่อไป โดยเฉพาะในยุโรปที่ยังน่าเป็นห่วงจากจำนวนผู้ติดเชื้อที่เพิ่มขึ้น ทำให้อาจมีการใช้มาตรการที่เข้มข้นขึ้นอีกครั้ง
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯมีโอกาสย่อตัวสลับกับการขยับขึ้น หากยังไร้ปัจจัยใหม่หนุน พร้อมให้แนวรับ 1,230 จุด ส่วนแนวต้าน 1,255 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STGT   มูลค่าการซื้อขาย  2,332.64 ล้านบาท  ปิดที่   89.25 บาท เพิ่มขึ้น  0.75 บาท
TASCO  มูลค่าการซื้อขาย    896.90 ล้านบาท  ปิดที่   16.00 บาท เพิ่มขึ้น  0.40 บาท
PTT    มูลค่าการซื้อขาย    547.69 ล้านบาท  ปิดที่   32.50 บาท เพิ่มขึ้น  0.25 บาท
BAM    มูลค่าการซื้อขาย    531.80 ล้านบาท  ปิดที่   21.10 บาท เพิ่มขึ้น  0.50 บาท
IVL    มูลค่าการซื้อขาย    493.75 ล้านบาท  ปิดที่   21.30 บาท เพิ่มขึ้น  0.70 บาท